દરમિયાનમાં રવિએ સુખલાલના ઘર નજીક ગાળાગાળી કરતાં ચંદુભાઇએ રવિને ગાળાગાળી ન કરવા જણાવ્યું હતું. જેથી રવિ ઉશ્કેરાઇ ગયો હતો અને બંને વચ્ચે ઉગ્ર બોલાચાલી થઇ હતી. રવિએ આ અંગે પોતાનાં માતા-પિતાને વાત કરતાં તેના પિતા રામપ્રકાશ જાટવ, માતા કેશકુમારી જાટવ, તેના ભાઇઓ ક્રિશ્ના ઉર્ફે કાનો જાટવ, જિગર, દીપક, પવન, સુગ્રીવ અને સાગર સુંદરલાલ જાટવ તલવાર, પાઇપ, છરી જેવાં ઘાતક હથિયારો સાથે દોડી આવ્યા હતા અને ચંદુભાઇ, કૈલાસભાઇ પર હુમલો કર્યો હતો. આ ઘટના બનતાં બીરજુ નામનો શખ્સ પણ ત્યાં દોડી આવ્યો હતો. તેને પણ તમામે ભેગા મળી ઢોર માર માર્યો હતો. ત્રણેયને ગંભીર ઇજા થતાં સારવારઅર્થે હોસ્પિટલ ખસેડાયા હતા. જ્યાં મોડી રાત્રે કૈલાસભાઇનું સારવાર દરમિયાન મોત નીપજ્યું હતું.